**PROGRAM CADRU DE ACŢIUNI AL INSPECTORATULUI TERITORIAL DE MUNCA CONSTANTA**

**PENTRU ANUL 2023**

| **Nr.**  **crt.** | **Denumirea acţiunii** | **Responsabilitatea realizării** | **Termen** | **Îndrumare și monitorizare** |
| --- | --- | --- | --- | --- |
| ***I. CAMPANII EUROPENE*** | | | | |
| **1.** | **Organizarea şi desfăşurarea Săptămânii Europene de Securitate şi Sănătate în Muncă – Securitatea și sănătatea în muncă în era digitală, sub egida Agenţiei Europene pentru Securitate şi Sănătate în Muncă.** |  | **Trim.**  **III - IV** |  |
| ***II. CAMPANII NAŢIONALE ÎN DOMENIUL SECURITĂŢII ŞI SĂNĂTĂŢII ÎN MUNCĂ*** | | | | |
| **2.** | **Campanie națională de verificare a modului de respectare a cerințelor minime de securitate și sănătate în muncă la lucrările din domeniul construcțiilor – cod. CAEN 41, 42, 43.**  Motivare:  Construcþiile constituie unul dintre sectoarele cu pondere importantã în economia naþionalã. În baza analizei datelor statistice privind indicele de frecvențã care indicã numãrul de accidentați care revin la 1000 de lucrãtori s-a constatat cã acest sector de activitate are o pondere majorã în numãrul total de accidentați în muncã.  Situaþia se datoreazã caracteristicilor muncii în acest domeniu de activitate, respectiv:   nivelul, în mare mãsurã, scãzut al pregãtirii personalului;   caracterul sezonier al lucrãrilor;   modificarea continuã a mediului de muncã;   modificarea frecventã a locaþiei;   procent ridicat de lucrãtori fãrã forme legale;   pericolelor de accidentare existente în mediul de muncã.  Având în vedere indicele de frecvențã înregistrat în acest domeniu de activitate în anul 2022, Inspecția Muncii a considerat cã se impune intensificarea acțiunilor de verificare și monitorizare a modului în care se respectã prevederile legale în domeniul securitãții și sãnãtãții în muncã, precum și asupra modului în care angajatorii realizeazã mãsurile de securitate și sãnãtate dispuse de inspectorii de muncã, în șantierele temporare și mobile.  Dintre sectoarele economiei naþionale în care au fost înregistrate cele mai multe accidente de muncã - 899 în primul trimestru al anului 2022, domeniul construcții cãdiri ocupã poziția a treia cu 47 accidentaþi 5,2% din totalul accidentaþilor), dar și a doua poziție în ceea ce privește numãrul de accidentați mortal – reprezentând 21,44 % din totalul accidentaþilor mortal cu 11,4% mai mult fațã de aceeași perioada a anului 2021. Având în vedere numãrul de accidente de muncã înregistrat în acest domeniu de activitate în anul 2022, precum și gravitatea acestora, Inspecția Muncii considerã cã se impune intensificarea acțiunilor de verificare și monitorizare a modului în care se respectã prevederile legale în domeniul securitãții și sãnãtãții în muncã, precum și asupra modului în care angajatorii realizeazã mãsurile de securitate și sãnãtate dispuse de inspectorii de muncã, în șantierele temporare și mobile. |  | **Trim.**  **I - IV** |  |
| **3.** | **Campanie națională în domeniul transporturilor rutiere interne de marfă și călători, privind respectarea de către angajatori și lucrători a cerințelor minime de securitate și sănătate în muncă, cod CAEN 49.**  Motivare:  Transporturile de rutiere interne de mărfuri şi călători reprezintă unul dintre cele mai predispuse sectoare de activitate la accidentarea lucrătorilor. Pentru anul 2021 a fost înregistrat un număr de 257 accidentați, reprezentând 5,4% din totalul accidentaților din economia națională. Din numărul de 257 de accidentați, 12 reprezintă accidentați mortal, iar 245 reprezintă accidentați cu incapacitate temporară de muncă.  Numărul de accidentați din domeniul transporturilor rutiere este situat imediat după cel din sectorul construcțiilor, raportat la numărul și gravitatea accidentelor de muncă. O pondere mare în numărul accidentaților în muncă din domeniul transporturilor rutiere o reprezintă lucrătorii care se accidentează în condițiile în care vehiculul se oprește sau în timpul operațiunilor de încărcare și descărcare la sediul angajatorului beneficiar al transportului. Prevenirea acestor accidente este o problemă care trebuie soluționată, având în vedere numărul crescut de autovehicule și cantitatea de mărfuri transportată în fiecare an, precum şi creşterea numărului de pasageri în transporturile rutiere de călători. O mai bună coordonare a prevenirii între angajatorii implicați, precum și între lucrătorii care au diferite sarcini de muncă și acționează conform instruirii primite, este punctul de plecare esențial pentru a preveni acest tip de accidente, atât pentru angajatorii cât și pentru personalul societăților de transport.  Urmare a acțiunilor de control desfășurate de Inspecția Muncii la nivel național, din datele statistice înregistrate în primele 6 luni din anul 2022, a reieșit o scădere cu 27,6% accidentați la nivelul economiei naționale raportat la aceeași perioadă din anul precedent, respectiv un număr de 6 accidentați mortal și 99 de accidentați cu incapacitate temporară de muncă.  Riscurile identificate în activitatea de control și de cercetare a evenimentelor :  • Manipularea manuală (transport de sarcină) este cauza principală a accidentelor de muncă și a bolilor profesionale (afecțiuni musculo-scheletice și dureri de spate scăzute) pentru conducătorul auto, precum și pentru personalul desemnat pentru activități de încărcare/descărcare;  • Căderile de la înălțime sunt responsabile pentru aproape un sfert din accidente. De obicei apar în timpul urcării sau coborârii cabinei sau a remorcii, sau pe cheiurile de încărcare/descărcare;  • Depăşirea numărului maxim admis de călători, funcţie de tipul de autovehicul, în transporturile rutiere de călători;  • Căderile la același nivel.  Obiectivele acțiunii:  • Reducerea numărului de accidentați în accidente de muncă în sectorul Transporturilor rutiere de mărfuri în anul 2023;  • Identificarea de către toți angajatorii a riscurilor asociate operațiunilor de încărcare/descărcare și stabilirea măsurilor preventive necesare;  • Respectarea de către toți angajatorii a instrucțiunilor privind verificarea tehnică a autovehiculelor înainte de plecarea în cursă. |  | **Trim. II - III** |  |
| **4.** | **Campanie națională de verificare a modului în care sunt respectate cerințele minime pentru îmbunătățirea securității și protecția sănătății lucrătorilor de către angajatorii care desfăşoară activități de producţie, depozitare şi comercializare a carburanților auto.**  Motivare:  Hidrocarburile procesate în rafinării sunt foarte inflamabile şi, în funcţie de punctul lor de inflamabilitate, pot da naştere atmosferelor explozive la temperatura ambiantă sau amestecurilor explozive, la temperaturi ridicate specifice procesului tehnologic. Aria din jurul instalației de prelucrare este considerată în general ca loc în care pot apărea atmosfere explozive.  Produsele obţinute din prelucrarea ţiţeiului în rafinării (benzina auto, motorina, gazul petrolier lichefiat - GPL) sunt de asemenea extrem de inflamabile şi pot forma cu aerul amestecuri explozive. În contact cu surse potenţiale de aprindere, aceste amestecuri explozive pot genera explozii cu consecinţe grave, atât pentru lucrători, cât şi pentru mediu.  Produsele obţinute din prelucrarea ţiţeiului în rafinării sunt depozitate în depozite specializate şi comercializate ulterior în staţiile de distribuţie a carburanților, unde pot forma amestecuri explozive care, în contact cu surse potenţiale de aprindere, pot genera explozii cu consecinţe grave, atât pentru lucrători, cât şi pentru clienţii prezenţi în aceste staţii de distribuţie a carburanţilor.  Întrucât exploziile şi incendiile pot provoca pierderi umane, daune materiale și au un impact deosebit de grav asupra mediului înconjurător, evaluarea riscului de explozie şi incendiu, precum și stabilirea măsurilor adecvate de reducere a acestora la nivele acceptabile, capătă o importanță deosebită pentru securitatea și sănătatea lucrătorilor.  Acţiunile Inspecţiei Muncii din anul 2022 în unităţile de distribuţie a carburanților auto, inclusiv cele două campanii naţionale desfăşurată, au relevat faptul că nu toţi angajatorii din acest domeniu respectă prevederile legale privind cerințele minime pentru îmbunătățirea securității și protecția sănătății lucrătorilor. Ca urmare, a apărut necesitatea continuării acestor demersuri, prin iniţierea şi desfăşurarea unei noi campanii naţionale de verificare în acest domeniu.  Obiectivele campaniei:  - Deţinerea de către toţi utilizatorii a certificatului de examinare „in situ”, pentru instalaţiile care funcţionează în mediu potenţial exploziv (inclusiv reexaminările acestuia);  - Asigurarea purtării de către toţi lucrătorii expuşi la atmosfere explozive a echipamentelor individuale de protecţie adecvate;  - Respectarea de către toţi angajatorii a instrucţiunilor scrise privind folosirea surselor de foc deschis si fumatul la locurile de muncă;  - Deţinerea de către toţi angajatorii a Fişelor cu date de securitate actualizate pentru toţi agenţii chimici periculoşi prezenţi la locurile de muncă (inclusiv carburanţi auto) şi punerea acestora la dispoziţia lucrătorilor.  Acţiunea se va desfăşura în trim. II – III 2023, în toate judeţele, la angajatori din următoarele domenii de activitate:   1920 - Fabricarea produselor obţinute din prelucrarea ţiţeiului;   5210 – Depozitări;   4671 - Comerţ cu ridicata al combustibililor solizi, lichizi şi gazoşi şi al produselor derivate;   4730 - Comerţ cu amănuntul al carburanţilor pentru autovehicule in magazine specializate. |  | **Trim.**  **II - III** |  |
| ***III. CAMPANII NAŢIONALE ÎN DOMENIUL SUPRAVEGHERII PIEŢEI*** | | | | |
| **5.** | **Campanie naţională de supraveghere a pieţei produselor industriale din domeniul de competenţă al Inspecţiei Muncii, conform Programului sectorial pentru anul 2023, coordonat de către Comisia Europeană.**  Motivare:  În temeiul Regulamentului (UE) nr. 2019/1020 de stabilire a cerinţelor de acreditare şi de supraveghere a pieţei în ceea ce priveşte comercializarea produselor, Inspecţia Muncii, în calitate de autoritate națională de supraveghere a pieței are obligația clară de a controla într-un mod proactiv și reactiv produsele puse la dispoziție pe piață. Operatorii economici (producători, importatori, distribuitori) au obligația de a coopera cu autoritățile naționale de supraveghere a pieței și de a lua măsuri corective, atunci când acestea sunt necesare.  Supravegherea pieței are scopul de a garanta că produsele respectă cerințele în vigoare aplicabile, oferind astfel un nivel de protecție ridicat al intereselor publice, cum este şi sănătatea și securitatea la locul de muncă, asigurându-se, în același timp, că libera circulație a produselor nu este limitată într-o măsură mai mare decât cea permisă de legislația de armonizare sau de orice altă reglementare relevantă a Uniunii Europene.  Supravegherea pieței asigură cetățenilor un nivel de protecție echivalent în întreaga piață unică, indiferent de originea produsului. De asemenea, supravegherea pieței este importantă pentru interesele operatorilor economici, deoarece contribuie la eliminarea concurenței neloiale.  Statele membre trebuie să garanteze o supraveghere eficientă a pieței lor. Acestea sunt obligate să organizeze și să asigure controlul produselor puse la dispoziție pe piață sau importate. Statele membre trebuie să ia măsurile adecvate pentru a garanta că dispozițiile în vigoare ale Regulamentului (UE) nr. 2019/1020 şi ale altor legislații de armonizare ale Uniunii sunt respectate în cadrul UE și, în special, pentru a împiedica punerea la dispoziție pe piață și utilizarea unor produse neconforme și/sau periculoase.  Supravegherea pieței trebuie să permită, pe de o parte, identificarea, împiedicarea comercializării și retragerea de pe piață a produselor periculoase sau a produselor care, din orice alt motiv, nu sunt conforme cu cerințele aplicabile stabilite în legislația de armonizare a Uniunii Europene și, pe de altă parte, sancționarea operatorilor care încalcă legea.  Necesitatea elaborării programului sectorial de control proactiv/reactiv în domeniul supravegherii pieţei este o cerinţă stabilită în Regulamentul (UE) nr. 2019/1020.  Campania urmăreşte realizarea obiectivelor amintite mai sus, prin acţiuni de conştientizare şi verificare a operatorilor economici (producători, importatori, distribuitori), cu privire la cunoaşterea şi respectarea actelor normative care reglementează introducerea pe piaţă a produselor industriale din domeniul de competenţă al Inspecţiei Muncii. |  | **Trim.**  **I - IV** |  |
| ***IV. CAMPANII NAŢIONALE ÎN DOMENIUL RELAȚIILOR DE MUNCĂ*** | | | | |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| ***V. ACŢIUNI ÎN DOMENIUL SECURITĂŢII ŞI SĂNĂTĂŢII ÎN MUNCĂ*** | | | | |
| **11.** | **Acțiune de control privind verificarea respectării cerințelor minime de securitate și sănătate în muncă în activitățile care implică folosirea macaralelor portuare,** **cod CAEN 5222 (servicii anexe pe apa), cod CAEN 5224 (manipulări), cod CAEN 5210** **(depozitari), cod CAEN 50 (transport pe apă).**  Motivare:  În activitãțile desfãșurate în cadrul domeniilor de activitate care fac obiectul acțiunii, lucrãtorii se confruntã, de cele mai multe ori, cu condiții de muncã dificile, un mediu de muncã neprielnic, cu factori de risc de accidente cu consecințe mortale sau foarte grave.  Din analiza dinamicii accidentelor de muncã, înregistrate pe parcursul anilor 2017-2021, a rezultat faptul cã în aceste domenii de activitate numãrul accidentelor de muncã a înregistrat un nivel ridicat, astfel în perioada amintitã s-au accidentat 421 lucrãtori din care un numãr de 412 cu incapacitate temporarã de muncã si 9 accidente mortale.  Acțiunea de control își propune identificarea neconformitãților rezultate ca urmare a nerespectãrii de cãtre angajatori ºi lucrãtori, a cerinþelor de sãnãtate ºi securitate în muncã din aceste domenii de activitate și stabilirea mãsurilor care se impun, în vederea îmbunãtãțirii condițiilor de muncã și prevenirii producerii accidentelor de muncã ºi a îmbolnãvirilor profesionale. |  | **Trim.**  **II-III** |  |
| **12.** | **Acțiune de control pentru verificarea modului în care se respectă prevederile legale la comercializarea articolelor pirotehnice.**  Motivare:  Această acţiune este motivată de unele evenimente grave petrecute în anii anteriori, atât în țară cât şi în străinătate, care s-au soldat cu explozii şi incendii de mari proporţii la depozite de articole pirotehnice, ce au fost distruse în totalitate. Aceste evenimente au provocat mari pagube materiale şi chiar umane, repercusiunile făcându-se resimţite pe o suprafaţă considerabilă în jurul acestor depozite.  Un alt motiv care ne determină să desfăşurăm această acţiune este faptul că, în perioada de sărbători se înregistrează cazuri frecvente de vătămări corporale produse prin utilizarea articolelor pirotehnice de către copii sub vârsta de 18 ani.  Având în vedere cele arătate, se impune efectuarea de controale la toţi deţinătorii de astfel de articole, pentru a se verifica dacă:  • aceştia sunt autorizaţi conform legii de către Inspectoratul Teritorial de Muncă şi Inspectoratul Judeţean de Poliţie, respectiv Direcţia Generală de Poliţie a Municipiului Bucureşti;  • mişcarea articolelor pirotehnice, respectiv intrarea şi ieşirea acestora se face în baza documentelor prevăzute de lege;  • transportul articolelor respective se face conform prevederilor legale;  • depozitarea acestora este conformă;  • daca nu sunt depăşite cantităţile aprobate pentru a fi depozitate;  • articolele sunt etichetate conform legii şi au aplicate instrucţiuni de utilizare în limba română.  Toate neconformităţile ce vor fi constatate cu ocazia controalelor care se vor efectua pe perioada derulării Acțiunii de control , vor fi sancţionate conform prevederilor cap. IV din Legea 126/1995, modificată şi completată, coroborat cu prevederile Normei tehnice de aplicare a Legii nr.126/1995 aprobată prin H.G. 536/2002 modificată şi completată.  Este de menţionat faptul că în situaţia în care este necesar, în baza protocolului încheiat între Inspecţia Muncii şi Ministerul Administraţiei şi Internelor, inspectoratele teritoriale vor colabora cu organele de poliţie de la nivel local. |  | **Trim.**  **IV** |  |
| **13.** | **Acțiune de verificare și control a respectării prevederilor SSM în domeniile: hoteluri şi alte facilităţi de cazare (Cod CAEN 55) și restaurante şi alte activităţi de servicii de alimentaţie (Cod CAEN 56).**  Motivare:  Activitatea agenţilor economici în domeniul turismului şi al serviciilor de alimentație publică acoperă la nivel naţional o gamă largă de activități diferite incluzând hotelurile, restaurantele, serviciile fast - food, cantinele, cafenelele, cofetăriile etc. Un număr important de angajaţi din țara noastră își desfăşoară activitatea în acest domeniu.  Activitatea desfășurată de lucrătorii angrenați în acest domeniu economic este influențată și de următorii factori:  - caracterul sezonier de muncă;  - instabilitatea angajamentului forței de muncă slab calificată;  - rulajul forței de muncă;  - suplinirea lipsei de personal prin angajarea lucrătorilor de altă naționalitate.  Securitatea şi sănătatea în muncă a lucrătorilor care desfășoară activități în domeniul hotelier și al serviciilor de alimentație publică trebuie să fie permanent în atenția angajatorilor, deoarece acești lucrători sunt expuşi la o serie întreagă de riscuri de accidentare la locul de muncă.  Datorită caracterului sezonier al acestor activităţi, angajatorii din domeniul turismului, alimentaţiei publice şi comerţului, au tendinţa de a minimaliza riscurile existente, privind securitatea şi sănătatea la locul de muncă, fapt constatat şi în campaniile desfăşurate anterior pe Litoralul Mării Negre. Scopul campaniei este de creştere a gradului de conştientizare, atât a angajaţilor cât şi a angajatorilor în ceea ce priveşte necesitatea aplicării şi respectării la locul de muncă a legislaţiei specifice în domeniul securităţii şi sănătăţii în muncă și de scăderea cu cel puțin 25% accidentele de muncă.  Obiective:  • Creşterea gradului de conştientizare a angajatorilor şi a angajaţilor în ceea ce priveşte necesitatea respectării prevederilor legale în domeniul securităţii şi sănătăţii în muncă;  • Identificarea echipamentelor de muncă, în special cele sub incidența ISCIR – lifturi, centrale de producere a apei calde, precum și alte echipamente care pot prezenta în exploatare riscuri pentru lucrători (arsură termică, explozii, incendiu, etc), cum ar fi: hote, aragaze, butelii;  • Verificarea modului de instruire a lucrătorilor și de însușirea instrucțiunilor predate.  Acţiunea se va desfăşura în toate judeţele, la angajatori din domeniile sus-menţionate, în trim. III pentru acțiunea pe litoral şi în trim. II şi IV pentru celelalte județe. |  | **Trim.**  **III pentru acțiunea pe litoral** |  |
| **14.** | **Acțiune privind verificarea modului de respectare a prevederilor legale în domeniul securității şi sănătății în muncă în cadrul unităților care au ca obiect de activitate cod CAEN 8610 - Activităţi de asistență spitalicească.**  Motivare:  Acţiunea propusă pentru anul 2023 urmăreşte continuarea demersurilor întreprinse de Inspecţia Muncii în anii anteriori, prin reluarea unor domenii de activitate şi introducerea altor domenii, având în vedere evenimentele deosebit de grave produse pe parcursul anilor 2020, 2021. În acest sens menţionăm următoarele evenimente:   * Incendiul care a avut loc în data de 14.11.2020 la Spitalul Judeţean de Urgenţă Piatra Neamţ, în urma căruia au decedat 10 pacienţi infectaţi cu virusul SARS-CoV-2 şi au fost accidentate 4 cadre medicale, doi medici si două asistente; * Incendiul care a avut loc în data de 29.01.2021, la Institutul Național de Boli Infecțioase „Prof. Dr. Matei Balș” în timpul căruia a avut loc și explozia unui recipient butelie în care era posibil să se fi aflat oxigen. Incendiul a afectat 4 saloane, situate la mijlocul parterului pavilionului, de-o parte și de alta a culoarului de acces, în care erau internați bolnavi cu COVID -19. Ca urmare a evenimentului, au decedat 5 pacienţi şi au fost identificaţi 8 lucrători care au suferit sindrom de intoxicare a căilor aeriene superioare; * Incendiul care a avut loc în data de 01.10.2021, la Secţia Terapie Intensivă din cadrul Spitalului Clinic de Boli Infecţioase Constanţa. Ca urmare a evenimentului, au decedat 8 pacienţi şi au fost accidentate trei cadre medicale; * Incendiul care a avut loc în data de 11.11.2021, la Secţia Boli Infecțioase a Spitalului Județean de Urgență Ploiești. Ca urmare a evenimentului, au decedat 2 pacienţi şi a fost accidentată o infirmieră.   Acţiunea va avea loc în toate judeţele, la angajatori care au ca obiect de activitate cod CAEN 8610 - Activităţi de asistență spitalicească, în trim. II – IV 2023. |  | **Trim. II-IV** |  |
| **15.** | **Acțiune de verificare a respectării prevederilor legale de securitate și sănătate în muncă în ceea ce privește modul de utilizare a echipamentelor de muncă și a tehnologiilor de exploatare în parchetele forestiere, inclusiv la transportul tehnologic al masei lemnoase pe drumurile forestiere.**  Motivare:  Din controalele efectuate în teren, sesizările/reclamaţiile primite de către inspectoratele teritoriale de muncă şi din datele statistice existente la nivelul Inspecţiei Muncii, a reieşit faptul că unul din domeniile în care predomină un număr mare de accidente mortale şi accidente cu incapacitate temporară de muncă este cel din silvicultură şi exploatări forestiere.  În activitățile desfășurate în cadrul sectoarelor de activitate **Silvic și exploatare forestieră,** lucrătorii se confruntă, de cele mai multe ori, cu un mediu de muncă neprielnic, condiții de muncă dificile, cu factori de risc de accidente cu consecințe mortale sau foarte grave. Din analiza dinamicii accidentelor de muncă, înregistrate pe parcursul anilor 2019-2022, a rezultat faptul că, în aceste domenii de activitate numărul de accidente de muncă s-a menținut la un nivel ridicat, astfel:   * în 2019 – 86 accidente de muncă din care 12 mortale; * în 2020 - 94 accidente de muncă din care 17 mortale; * în 2021 - 87 accidente de muncă din care 15 mortale; * în 2022 – (6 luni) s-au înregistrat 39 accidente de muncă din care 3 mortale.   De asemenea, controalele efectuate în ultimii ani în domeniul securității și sănătății în muncă, au evidențiat faptul că lucrătorii din domeniile țintă ale campaniei sunt expuși la o gamă largă de riscuri de accidentare și îmbolnăvire la locul de muncă, cum ar fi:   1. - lipsa forței de muncă calificate, autorizate și instruite corespunzător; 2. -neîntocmirea documentației de exploatare a parchetelor (schița parchetului, postațe, secțiuni, autorizarea parchetului din punct de vedere al SSM, etc); 3. -folosirea unor echipamente de muncă necorespunzătoare, precum și aplicarea unor tehnologii de exploatare care nu respectă normele de securitate a muncii; 4. -neevaluarea factorilor de risc și lipsa programului de prevenire și protecție în urma evaluării; 5. -lipsa instrucțiunilor proprii de lucru pentru activitățile desfășurate; 6. -nepurtarea, neacordarea și lipsa echipamentului individual de protecție; 7. -consumul de alcool la locurile de muncă, sau prezența lucrătorilor în condiții psiho-sociale necorespunzătoare; 8. -lipsa conducătorilor de lucrări în parchetele de exploatare ceea ce are ca rezultat nesupravegherea și lipsa organizării zilnice a activității; 9. -neefectuarea controlului medical la angajare și acelui periodic;   -mediul de muncă necorespunzător în condiții de izolare, servirea mesei în condiții de igienă precare, uneori completate cu consumul de băuturi alcoolice. |  | **Trim.**  **I și IV** |  |
| **16.** | **Acţiune de control vizând modul de respectare a cerinţelor minime de securitate şi sănătate în muncă pentru protecţia lucrătorilor împotriva riscurilor legate de expunerea la agenţi chimici periculoşi la locul de muncă.**  Motivare:  Cadrul strategic al Uniunii europene privind securitatea și sănătatea la locul de muncă 2021-2027 stabileşte angajamente puternice pentru reducerea expunerii profesionale la substan țe chimice. Procedurile legislative din ultimii ani au condus la modificări ale Directivei privind agenţi chimici (DAC) şi ale Directivei privind agenții cancerigeni și mutageni (DCM) au fost transpuse în legislaţia naţională, prin modificarea şi completarea H.G. nr. 1.218/2006 privind stabilirea cerinţelor minime de securitate şi sănătate în muncă pentru asigurarea protecţiei lucrătorilor împotriva riscurilor legate de prezenţa agenţilor chimici şi ale H.G. nr. 1.093/2006, privind stabilirea cerinţelor minime de securitate şi sănătate pentru protecţia lucrătorilor împotriva riscurilor legate de expunerea la agenţi cancerigeni sau mutageni la locul de muncă.  Inspecţia Muncii întocmeşte şi transmite anual Agenţiei Naţionale pentru Protecţia Mediului subcapitolul IX.1.6.3. “Măsuri pentru restricţionarea şi controlul substanţelor chimice”, care conţine date şi informaţii la nivelul anului respectiv, comparativ cu anii anteriori, în vederea întocmirii “Raportului anual privind starea mediului în România”. De asemenea, întrucât prin Legea nr. 326/2013 de modificare a Legii nr. 349/2007, privind reorganizarea cadrului instituţional în domeniul managementului substanţelor chimice, a fost desemnată ca autoritate competentă pentru controlul aplicării legislaţiei de implementare a prevederilor Regulamentului REACH în domeniul securităţii şi sănătăţii în muncă, Inspecţia Muncii raportează Agenţiei Europene pentru Substanţe Chimice (ECHA) date privind controalele efectuate pentru punerea in aplicare a Regulamentului REACH.  Pe parcursul anilor 2016 – 2020, Inspecţia Muncii a derulat în fiecare an acţiuni de informare și control pentru verificarea modului în care sunt respectate cerințele minime de securitate și sănătate în muncă privind utilizarea substanțelor chimice periculoase la locurile de muncă.  Având în vedere importanţa acordată la nivel european protecţiei lucrătorilor împotriva riscurilor legate de expunerea la agenţi chimici periculoşi la locurile de muncă şi necesitatea elaborării rapoartelor naţionale privind punerea în aplicare a directivelor/regulamentelor europene specifice, propunem pentru Programul cadru de acţiuni pentru anul 2023 desfăşurarea unei Acţiuni de control vizând modul de respectare a cerinţelor minime de securitate şi sănătate în muncă pentru protecţia lucrătorilor împotriva riscurilor legate de expunerea la agenţi chimici periculoşi la locul de muncă.  Acţiunea îşi propune următoarele obiective:  - Deţinerea de către toţi angajatorii a Fişelor cu date de securitate actualizate pentru toţi agenţii chimici periculoşi prezenţi la locurile de muncă şi punerea acestora la dispoziţia lucrătorilor;  - Asigurarea purtării de către toţi lucrătorii expuşi la agenții chimici periculoşi a echipamentelor individuale de protecţie adecvate;  - Monitorizarea punerii în aplicare a prevederilor legale europene privind asigurarea securităţii şi sănătăţii lucrătorilor expuşi la agenți chimici periculoşi;  - Centralizarea datelor în vederea elaborării rapoartelor naţionale privind punerea în aplicare a directivelor/regulamentelor europene specifice.  Acţiunea se va desfăşura în trim. IV 2023, în toate judeţele, la angajatori din toate domeniile de activitate, care deţin sau utilizează agenţi chimici periculoşi la locul de muncă. |  | **Trim.**  **IV** |  |
| **17.** | **Acţiune de monitorizare privind riscurile existente la locurile de muncă din întreprinderi mijlocii (50 - 249 lucrători).**  Motivare:  Având în vederea ponderea semnificativă a întreprinderilor mijlocii în economie și ținând seama de specificitatea acestora, de faptul că se confruntă adesea cu resurse limitate, cu riscuri profesionale care nu sunt cunoscute/evaluate, precum și de faptul că nu întotdeauna se aplică măsuri adecvate de prevenire şi protecţie, acțiunea urmăreşte, pe de o parte, conştientizarea angajatorilor cu privire la necesitatea respectării cerinţelor legale din domeniul securităţii şi sănătăţii în muncă şi, pe de altă parte, identificarea situaţiei actuale a activităţilor de prevenire şi protecţie realizate în întreprinderile mijlocii.  Acțiunea are ca obiectiv principal monitorizarea respectării prevederilor legale privind prevenirea riscurilor profesionale în întreprinderile mijlocii, luând în considerare faptul că o mai bună implementare a legislaţiei în domeniul securităţii şi sănătăţii în muncă determină îmbunătăţirea condiţiilor de muncă şi reducerea numărului de accidente de muncă şi boli profesionale. |  | **Trim.**  **I - IV** |  |
| ***VI. ACŢIUNI ÎN DOMENIUL RELAŢIILOR DE MUNCĂ*** | | | | |
| **18.** |  |  |  |  |
| **19.** |  |  |  |  |
| **20.** |  |  |  |  |
| **21.** |  |  |  |  |
| **22.** |  |  |  |  |
| **23.** |  |  |  | - |
| **24.** |  |  |  |  |
| **25.** |  |  |  |  |

**INSPECTOR SEF**

**BECHEANU MARIAN**

**p.INSPECTOR SEF ADJUNCT SSM**

**BALAN MADALINA**